Forslag til RÅDETS OG KOMMISSIONENS AFGØRELSE om den holdning, der skal indtages på Den Europæiske Unions og Det Europæiske Atomenergifællesskabs vegne i det associeringsråd, der er oprettet ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med vedtagelsen af associeringsrådets og associeringsudvalgets forretningsorden, nedsættelsen af to underudvalg og uddelegeringen af visse af associeringsrådets beføjelser til associeringsudvalget i dettes handelssammensætning /* COM/2014/0636 final - 2014/0296 (NLE) */





Forslag til RÅDETS OG KOMMISSIONENS AFGØRELSE om den holdning, der skal indtages på Den Europæiske Unions og Det Europæiske Atomenergifællesskabs vegne i det associeringsråd, der er oprettet ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med vedtagelsen af associeringsrådets og associeringsudvalgets forretningsorden, nedsættelsen af to underudvalg og uddelegeringen af visse af associeringsrådets beføjelser til associeringsudvalget i dettes handelssammensætning BEGRUNDELSE 1. BAGGRUND FOR FORSLAGET Vedlagte forslag til retsakt udgør det retlige grundlag for den holdning, der skal indtages på Den Europæiske Unions og Det Europæiske Atomenergifællesskabs vegne i det associeringsråd, der er nedsat ved associeringsaftalen ("aftalen") mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med vedtagelsen af associeringsrådets og associeringsudvalgets forretningsorden, nedsættelsen af to underudvalg og uddelegeringen af visse af associeringsrådets beføjelser til associeringsudvalget i dettes handelssammen­sætning. Den 10. maj 2010 bemyndigede Rådet Kommissionen til at indlede forhandlinger om en ny, bred og ambitiøs associeringsaftale og som en del heraf en vidtgående og bred frihandelsaftale (DCFTA). Forhandlingerne om denne brede og ambitiøse aftale mellem EU og Georgien blev indledt i juli 2010. Forhandlingerne om DCFTA-delen af aftalen blev indledt i februar 2012. Den 29. november 2013 paraferede Den Europæiske Union og Georgien teksten til aftalen. Associeringsaftalen er den mest vidtgående aftale af denne art, som EU nogensinde har ført forhandlinger om, især med hensyn til handel og økonomisk integration, idet den går langt videre end en simpel åbning af markedet. Formålet er at fremskynde udvidelsen af de politiske og økonomiske forbindelser mellem Georgien og EU samt at fremme Georgiens gradvise økonomiske integration i EU's indre marked på udvalgte områder, navnlig gennem oprettelse af en vidtgående og bred frihandelsaftale. Den 16. juni 2014 vedtog Rådet en afgørelse[1] om undertegnelse på Den Europæiske Unions og Det Europæiske Atomenergifællesskabs og deres medlemsstaters vegne og midlertidig anvendelse af visse bestemmelser i associeringsaftalen, herunder om et vidtgående og bredt frihandelsområde (DCFTA), mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side. Efterfølgende blev aftalen undertegnet i Bruxelles fredag den 27. juni 2014 i tilknytning til Det Europæiske Råd. Georgien ratificerede aftalen den 18. juli 2014 og gennemførte sideløbende med Den Europæiske Union de nødvendige meddelelsesprocedurer i samme måned. I overensstemmelse med aftalens artikel 431 anvendes visse bestemmelser i aftalen (specificeret i artikel 3 i Rådets afgørelse om undertegnelse og midlertidig anvendelse af aftalen med Georgien af 16. juni 2014) midlertidigt fra den 1. september 2014, indtil alle EU-medlemsstater har ratificeret aftalen. Med den midlertidige anvendelse ønsker man at opretholde et afbalanceret forhold mellem gensidige økonomiske interesser og fælles værdier og at tage højde for EU's og Georgiens fælles vilje til at påbegynde implementeringen og håndhævelsen af de pågældende dele af aftalen og dermed fremskynde reformernes virkninger på sektorspecifikke områder inden indgåelsen af aftalen. 2. RESULTATER AF FORHANDLINGERNE Afsnit VIII i aftalen med Georgien fastlægger de institutionelle rammer, der er en forudsætning for, at aftalen gennemføres og fungerer ordentligt. Ifølge aftalen oprettes der et associeringsråd (artikel 404, stk. 1) på ministerielt niveau, som skal føre tilsyn med og overvåge aftalens anvendelse og gennemførelse. Der nedsættes også et associeringsudvalg (aftalens artikel 407, stk. 1), som skal forberede associeringsrådets møder og forhandlinger, gennemføre associeringsrådets afgørelser, når dette er nødvendigt, og i almindelighed sørge for, at der er kontinuitet i associeringsforbindelserne, og at aftalen fungerer korrekt. Både associeringsrådet og associeringsudvalget kan beslutte at nedsætte underudvalg eller organer til at bistå dem i varetagelsen af deres respektive opgaver, og de fastlægger sådanne udvalgs eller organers sammensætning og virke. Endvidere har associeringsrådet beføjelse til at ændre eller ajourføre aftalens bilag (aftalens artikel 406, stk. 3). Det kan uddelegere alle sine beføjelser til associeringsudvalget, herunder beføjelsen til at træffe bindende afgørelser (aftalens artikel 408, stk. 2). Associeringsudvalget mødes i en særlig sammensætning for at behandle alle spørgsmål i forbindelse med aftalens afsnit IV (Handel og handelsrelaterede anliggender) (aftalens artikel 408, stk. 4). Ifølge DCFTA-delen af aftalen nedsættes der særlige underudvalg for sundheds- og plantesundhedsforanstaltninger, told, geografiske betegnelser samt handel og bæredygtig udvikling, som skal bistå associeringsudvalget i dets handelssammensætning med at udføre dets opgaver. Der oprettes også fora for samarbejde på civilsamfunds- og parlamentsplan. Med henblik på at sikre en gnidningsløs og rettidig gennemførelse af aftalens DCFTA-del, især hvad angår ajourføring eller ændring af flere handelsrelaterede bilag til aftalen, foreslås det, at associeringsrådet uddelegerer sådanne beføjelser til associeringsudvalget i dets handelssammensætning. En sådan uddelegering vil sikre, at der er den fornødne sammenhæng mellem dette udvalgs tekniske drøftelser om gennemførelsen af handelsrelaterede forpligtelser, herunder dem, der vedrører Georgiens tilnærmelse til EU-retten, og de rette betingelser for en rettidig opfølgning på drøftelserne. Med henblik på at komplettere den institutionelle ramme og muliggøre drøftelser på ekspertplan om centrale områder, som aftalen midlertidigt finder anvendelse på, foreslås det, at der nedsættes to underudvalg med følgende ansvarsområder: 1) Underudvalget vedrørende retlige anliggender, frihed og sikkerhed 2) Underudvalget vedrørende økonomisk og andet sektorbestemt samarbejde. Formålet med underudvalgene er at fokusere på de emner, hvor der forventes konkrete resultater snarere end nødvendigvis at dække samme dagsorden år efter år. Der kan senere nedsættes yderligere underudvalg efter aftale mellem parterne. Associeringsaftalen indeholder bestemmelser om en lang række forskellige former for sektorsamarbejde med fokus på støtte til vigtige reformer, økonomisk genopretning og vækst, god regeringsførelse og sektorsamarbejde på 28 områder som f.eks. retlige anliggender, energi, transport, statistik, miljøbeskyttelse og miljøfremme, industripolitik og små og mellemstore virksomheder, landbrug og udvikling af landdistrikter, socialpolitik, civilsamfund, forbrugerpolitik, reform af den offentlige forvaltning, almen uddannelse, erhvervsuddannelse og ungdomsanliggender samt kultur. På alle disse områder tager det øgede samarbejde udgangspunkt i de eksisterende rammer, bilaterale som multilaterale, med det formål at sikre en mere systematisk dialog og udveksling af oplysninger og god praksis. Med henblik på kapitlerne om sektorspecifikt samarbejde er der, hvor det er relevant, i bilagene til aftalen fastsat et omfattende program for gradvis tilnærmelse til den gældende EU-ret. En række specifikke tidsplaner for Georgiens tilnærmelse til og anvendelse af udvalgte dele af den gældende EU-ret vil være i centrum for det løbende samarbejde og for Georgiens interne reform- og moderniseringsdagsorden. De "regelmæssige dialoger", som der hyppigt henvises til i aftalen, kan dække alle ovennævnte politikområder. Det andet underudvalg kan således mødes i forskellige sammensætninger alt efter behov. Dette forslag bygger på erfaringer fra partnerskabs- og samarbejdsaftalen med Georgien og har til formål at strømline den måde, underudvalg nedsat ifølge aftalen fungerer på. Både EU og Georgien har givet tilsagn om en hurtig og effektiv gennemførelse af aftalen. Formålet med dette forslag er derfor at sikre, at den institutionelle ramme for aftalen hurtigst muligt kan tages i anvendelse. Derfor er det vigtigt at få vedtaget forretningsordenen for associeringsrådet, associeringsudvalget og underudvalgene, således at de kan komme i gang med at arbejde. Det er tanken, at der skal indkaldes til associeringsrådets første møde med Georgien den 17. november 2014, hvilket falder sammen med mødet i Rådet for Udenrigsanliggender i Bruxelles. 3. JURIDISKE ASPEKTER AF FORSLAGET Retsgrundlaget for at fastlægge den holdning, der skal indtages på Unionens vegne i det associeringsråd, der er nedsat i medfør af associeringsaftalen mellem EU og Georgien, findes i traktaten om Den Europæiske Unions funktionsmåde, særlig artikel 217 og artikel 218, stk. 9. Hvad angår Euratom, er retsgrundlaget for den holdning, der skal indtages i det associeringsråd, der er nedsat ved associeringsaftalen mellem EU og Georgien, traktaten om oprettelse af Det Europæiske Atomenergifællesskab, særlig artikel 101. I lyset af ovenstående forhandlingsresultater foreslår Europa-Kommissionen på grundlag af artikel 217 og artikel 218, stk. 9, i TEUF, og artikel 101 i Euratomtraktaten, at Rådet vedtager afgørelsen om den holdning, Den Europæiske Union og Det Europæiske Atomenergifællesskab skal indtage på første møde i Associeringsrådet EU-Georgien med hensyn til: – associeringsrådets og associeringsudvalgets forretningsorden – nedsættelsen af to underudvalg – uddelegeringen af visse af associeringsrådets beføjelser til associeringsudvalget i dettes handelssammensætning. Forslag til RÅDETS OG KOMMISSIONENS AFGØRELSE om den holdning, der skal indtages på Den Europæiske Unions og Det Europæiske Atomenergifællesskabs vegne i det associeringsråd, der er oprettet ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med vedtagelsen af associeringsrådets og associeringsudvalgets forretningsorden, nedsættelsen af to underudvalg og uddelegeringen af visse af associeringsrådets beføjelser til associeringsudvalget i dettes handelssammensætning RÅDET FOR DEN EUROPÆISKE UNION OG EUROPA-KOMMISSIONEN HAR — under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9, under henvisning til traktaten om oprettelse af Det Europæiske Atomenergifællesskab, særlig artikel 101, under henvisning til forslag fra Kommissionen, og ud fra følgende betragtninger: (1) I henhold til artikel 431, stk. 3 og 4, i associeringsaftalen ("aftalen") mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side kan dele af aftalen anvendes midlertidigt. (2) I henhold til artikel 4 i Rådets afgørelse af 16. juni 2014 om undertegnelse og midlertidig anvendelse af aftalen, anvendes visse af aftalens bestemmelser midlertidigt. (3) I henhold til aftalens artikel 405, stk. 2, fastsætter associeringsrådet selv sin forretningsorden. (4) I henhold til aftalens artikel 405, stk. 3, varetages associeringsrådets formandskab på skift af en repræsentant for Unionen og af en repræsentant for Georgien. (5) I henhold til aftalens artikel 407, stk. 1, bistås associeringsrådet af et associeringsudvalg i udøvelsen af sit hverv, og i henhold til artikel 408, stk. 1, fastlægger associeringsrådet i sin forretningsorden, hvilke opgaver associerings­udvalget skal tillægges, og hvordan det skal fungere. (6) I henhold til artikel 409, stk. 1, kan associeringsrådet beslutte at nedsætte andre underudvalg eller organer på specifikke områder, som kan bistå det i udførelsen af dets opgaver, hvis det er nødvendigt for aftalens gennemførelse. (7) Associeringsrådet er ansvarligt for at føre tilsyn med og overvåge anvendelsen og gennemførelsen af aftalen. Associeringsrådet kan uddelegere alle sine beføjelser til associeringsudvalget, herunder beføjelsen til at træffe bindende afgørelser. Associeringsrådet bør til associeringsudvalget i dettes handelssammensætning, jf. aftalens artikel 408, stk. 4, uddelegere beføjelsen til at ajourføre eller ændre de bilag til aftalen, der vedrører kapitel 1, 3, 5, 6 (bilag XV-C) og 8 i afsnit IV (Handel og handelsrelaterede anliggender), jf. aftalens artikel 406, stk. 3, og artikel 408, stk. 2, i det omfang, der ikke i disse kapitler er specifikke bestemmelser vedrørende ajourføring eller ændring af bilagene til aftalen — VEDTAGET DENNE AFGØRELSE: Artikel 1 1. Den holdning, der skal indtages på Den Europæiske Unions og Det Europæiske Atomenergifællesskabs vegne i det associeringsråd, der er oprettet ved artikel 404 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, fastlægges hermed med hensyn til: – vedtagelsen af associeringsrådets og associeringsudvalgets forretningsorden – nedsættelsen af to underudvalg og vedtagelsen af deres forretningsorden – uddelegeringen af visse af associeringsrådets beføjelser til associeringsudvalget i dettes handelssammensætning på de vilkår, der er fastsat i udkastene til associeringsrådets afgørelser, der er knyttet som bilag til denne afgørelse. 2. Den Europæiske Unions og Det Europæiske Atomenergifællesskabs repræsentanter i associeringsrådet kan tiltræde mindre tekniske ændringer af udkastene til afgørelser, uden at der kræves yderligere afgørelser i Rådet. Artikel 2 Associeringsrådet ledes for Unionens vedkommende af Unionens højtstående repræsentant for udenrigsanliggender og sikkerhedspolitik. Artikel 3 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne På Kommissionens vegne Formand Formand [1] EUT L 261 af 30.8.2014. BILAG til Forslag til RÅDETS OG KOMMISSIONENS AFGØRELSE om den holdning, der skal indtages på Den Europæiske Unions og Det Europæiske Atomenergifællesskabs vegne i det associeringsråd, der er oprettet ved associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med vedtagelsen af associeringsrådets og associeringsudvalgets forretningsorden, nedsættelsen af to underudvalg og uddelegeringen af visse af associeringsrådets beføjelser til associeringsudvalget i dettes handelssammensætning BILAG 1 AFGØRELSE NR. 1/2014 TRUFFET AF ASSOCIERINGSRÅDET EU-GEORGIEN af ... 2014 om vedtagelse af dets forretningsorden og associeringsudvalgets forretningsorden ASSOCIERINGSRÅDET EU-GEORGIEN HAR — under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (i det følgende benævnt "aftalen"), særlig artikel 404, og ud fra følgende betragtninger: (1) I henhold til aftalens artikel 431 anvendes visse dele af aftalen midlertidigt fra den 1. september 2014. (2) I henhold til aftalens artikel 405, stk. 2, fastsætter associeringsrådet selv sin forretningsorden. (3) I henhold til aftalens artikel 407, stk. 1, bistås associeringsrådet af et associerings­udvalg i udøvelsen af sit hverv, og i henhold til artikel 408, stk. 1, fastlægger associeringsrådet i sin forretningsorden, hvilke opgaver associeringsudvalget skal tillægges, og hvordan det skal fungere — TRUFFET FØLGENDE AFGØRELSE: Eneste artikel Associeringsrådets og associeringsudvalgets forretningsorden, som findes i henholdsvis tillæg A og B, vedtages hermed. Udfærdiget i ..., den … || For Den Europæiske Union For Georgien TILLÆG A Forretningsorden for Associeringsrådet EU-Georgien AA-Vidtgående og bred frihandelsaftale Artikel 1 Almindelige bestemmelser 1. Associeringsrådet, som er oprettet i henhold til artikel 404, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side, og Georgien på den anden side (i det følgende benævnt "aftalen), udfører de i aftalens artikel 404-406 anførte opgaver. 2. Associeringsrådet består af medlemmer af Rådet for Den Europæiske Union og medlemmer af Europa-Kommissionen på den ene side og af medlemmer af Georgiens regering på den anden side, jf. aftalens artikel 404, stk. 2, og artikel 405, stk. 1. Ved sammensætningen af associeringsrådet skal der tages hensyn til de særlige emner, der skal drøftes på et givent møde. Når det er hensigtsmæssigt og aftalt mellem parterne træder associeringsrådet sammen på stats- og regeringschefsniveau. 3. Med henblik på at opfylde målene i aftalen har associeringsrådet beføjelse til at træffe afgørelser, der er bindende for parterne, jf. aftalens artikel 406, stk. 1. Associeringsrådet træffer de nødvendige foranstaltninger til at sikre gennemførelsen af sine afgørelser, herunder ved eventuelt at give særlige organer, der er nedsat i medfør af aftalen, beføjelse til at handle på dets vegne. Associeringsrådet kan også fremsætte henstillinger. Det vedtager sine afgørelser og henstillinger efter aftale mellem parterne, efter at disse har gennemført deres respektive interne procedurer for vedtagelsen. Associeringsrådet kan uddelegere sine beføjelser til associeringsudvalget. 4. Parterne i denne forretningsorden er defineret i aftalens artikel 428. Artikel 2 Formandskab Parterne varetager på skift formandskabet for associeringsrådet i en periode på 12 måneder. Første periode begynder på datoen for afholdelse af associeringsrådets første møde og slutter den 31. december samme år. Artikel 3 Møder 1. Associeringsrådet træder sammen mindst én gang om året og efter behov efter fælles aftale. 2. Associeringsrådets møder afholdes på en af parterne aftalt dato. 3. Associeringsrådets sekretærer indkalder i fællesskab og efter aftale med associeringsrådets formand til møderne i associeringsrådet senest 30 dage før mødet afholdes. Artikel 4 Repræsentation 1. Medlemmer af associeringsrådet kan lade sig repræsentere, hvis de er forhindret i at deltage i et møde. Medlemmer, der ønsker at stille en stedfortræder, meddeler forud for det pågældende møde skriftligt formanden stedfortræderens navn. 2. Den, der repræsenterer et medlem af associeringsrådet, udøver alle dette medlems rettigheder. Artikel 5 Delegationer 1. Medlemmerne af associeringsrådet kan ledsages af embedsmænd. Inden hvert møde underrettes formanden gennem sekretariatet om den planlagte sammensætning af parternes delegationer. 2. Associeringsrådet kan efter aftale mellem parterne invitere repræsentanter for andre af parternes organer eller uafhængige eksperter på et bestemt område til at deltage i møderne som observatører eller for at give oplysninger om bestemte emner. Parterne aftaler, på hvilke betingelser disse observatører kan deltage i møderne. Artikel 6 Sekretariat En tjenestemand i Generalsekretariatet for Rådet for Den Europæiske Union og en embedsmand i Georgien fungerer sammen som sekretærer for associeringsrådet. Artikel 7 Korrespondance 1. Korrespondance stilet til associeringsrådet sendes til sekretæren for enten Unionen eller Georgien, som så underretter den anden sekretær. 2. Sekretariatet sørger for, at korrespondancen viderebringes til formanden og om nødvendigt rundsendes til associeringsrådet. 3. Sekretariatet sender, hvor det er relevant, korrespondancen til Europa-Kommissionens Generalsekretariat, Tjenesten for EU's Optræden Udadtil, medlemsstaternes faste repræsentationer og til Generalsekretariatet for Rådet for Den Europæiske Union samt Georgiens mission ved Den Europæiske Union, eventuelt med kopi til ministeriet med ansvar for udenrigsanliggender eller ministeriet med ansvar for handel og handelsrelaterede anliggender i Georgien. 4. Meddelelser fra associeringsrådets formand sendes af sekretariatet til adressaterne på vegne af associeringsrådets formand. Sådanne meddelelser rundsendes om nødvendigt til medlemmerne af associeringsrådet, jf. stk. 3. Artikel 8 Fortrolighed Møderne i associeringsrådet er ikke offentlige, medmindre parterne bestemmer andet. Når en part indgiver oplysninger til associeringsrådet, der er angivet som fortrolige, behandler den anden part disse oplysninger fortroligt. Artikel 9 Dagsorden for møderne 1. Formanden opstiller en foreløbig dagsorden for hvert møde. Associeringsrådets sekretærer sender den til de adressater, der er nævnt i forretningsordenens artikel 7, senest 15 kalenderdage inden mødet. Den foreløbige dagsorden skal indeholde de punkter, som formanden er blevet anmodet om at optage på dagsordenen senest 21 kalenderdage før mødet. Sådanne punkter optages ikke på den foreløbige dagsorden, medmindre de relevante støttedokumenter er blevet fremsendt til sekretærerne inden dagsordenens udsendelse. 2. Dagsordenen vedtages af associeringsrådet ved hvert mødes begyndelse. Et emne, som ikke findes på den foreløbige dagsorden, kan optages på dagsordenen, hvis parterne er enige herom. 3. Formanden kan efter høring af parterne afkorte de i stk. 1 nævnte frister for at tage hensyn til særlige omstændigheder i en bestemt sag. Artikel 10 Protokol 1. De to sekretærer udarbejder sammen et udkast til protokol for hvert møde. 2. Protokollen indeholder i almindelighed for hvert punkt på dagsordenen: a) dokumenter, der er forelagt associeringsrådet b) erklæringer, som et medlem af associeringsrådet har anmodet om at få optaget i protokollen og c) emner, som parterne er blevet enige om, f.eks. vedtagne afgørelser og erklæringer og eventuelle konklusioner. 3. Udkastet til protokol forelægges associeringsrådet til godkendelse senest 20 kalenderdage efter hvert møde i associeringsrådet. Det skal godkendes inden for 45 kalenderdage efter hvert møde i associeringsrådet. Den godkendte protokol undertegnes af formanden og de to sekretærer. Der sendes en bekræftet genpart til hver af de i artikel 7 anførte adressater. Artikel 11 Afgørelser og henstillinger 1. I de særlige tilfælde, hvor aftalen giver beføjelse til at træffe afgørelser, eller hvor associeringsrådet har uddelegeret sådanne beføjelser, træffer associeringsudvalget afgørelse. Det kan også fremsætte henstillinger. Der træffes afgørelser og fremsættes henstillinger efter fælles aftale mellem parterne. Hver afgørelse eller henstilling undertegnes af en repræsentant for hver af parterne. Repræsentanterne undertegner disse dokumenter i løbet af det møde, hvor den pågældende afgørelse eller henstilling vedtages, jf. dog stk. 2. 2. Associeringsrådet kan også træffe afgørelser eller fremsætte henstillinger ved skriftlig procedure, hvis parterne er enige herom. Med henblik herpå fremsender associeringsrådets formand teksten til forslaget til rådets medlemmer, jf. artikel 7, med en frist på mindst 21 kalenderdage for medlemmerne til at fremsende eventuelle forbehold eller ændringsforslag. Formanden kan efter høring af parterne afkorte nævnte frist for at tage hensyn til særlige omstændigheder i en bestemt sag. 3. Når teksten er vedtaget, undertegnes afgørelsen eller henstillingen uafhængigt og successivt af Unionen og Georgien. Associeringsrådets akter betegnes henholdsvis "afgørelse" eller "henstilling", jf. aftalens artikel 406, stk. 1. Associeringsrådets sekretariat påfører alle afgørelser og henstillinger et løbenummer, datoen for deres vedtagelse og en beskrivelse af emnet. I hver afgørelse skal der være angivet en ikrafttrædelsesdato. 4. Ægtheden af associeringsudvalgets afgørelser og henstillinger bekræftes af de to sekretærer. 5. Afgørelserne og henstillingerne sendes til hver af de adressater, der er anført i artikel 7. 6. Hver part kan beslutte, at associeringsrådets afgørelser og henstillinger skal offentliggøres i deres respektive officielle tidende. Artikel 12 Sprog 1. Associeringsrådets officielle sprog er parternes officielle sprog. 2. Medmindre der træffes afgørelse om andet, baserer associeringsrådet normalt sine forhandlinger på dokumenter, der er udarbejdet på disse sprog. Artikel 13 Udgifter 1. Parterne afholder hver især de udgifter, der påløber i forbindelse med deltagelse i associeringsrådets møder, såvel udgifter til personale, rejser og underhold som udgifter til postforsendelser og telekommunikation. 2. Udgifter til tolkning ved møderne og til oversættelse af dokumenter afholdes af Den Europæiske Union bortset fra udgifter til tolkning eller oversættelse fra et af de officielle EU-sprog til georgisk, som afholdes af Georgien. 3. Andre udgifter til den praktiske tilrettelæggelse af møderne afholdes af den part, der er vært for mødet. Artikel 14 Associeringsudvalget 1. I henhold til aftalens artikel 407, stk. 1, bistås associeringsrådet i udøvelsen af sit hverv af associeringsudvalget. Udvalget består af repræsentanter for Unionen på den ene side og af repræsentanter for Georgien på den anden side på det niveau, som er fastsat i aftalen. 2. Associeringsudvalget forbereder associeringsrådets møder og forhandlinger, gennemfører om nødvendigt associeringsrådets afgørelser og sørger i almindelighed for, at der er kontinuitet i associeringsforbindelserne, og at aftalen fungerer korrekt. Det behandler spørgsmål af enhver art, som forelægges det af associeringsrådet, eller som opstår i forbindelse med aftalens gennemførelse. Det forelægger forslag eller udkast til afgørelser eller henstillinger, der skal godkendes i associeringsrådet. I overensstemmelse med aftalens artikel 408, stk. 2, kan associeringsrådet give associeringsudvalget beføjelse til at træffe afgørelser på dets vegne. 3. Associeringsudvalget træffer afgørelser og fremsætter henstillinger i overensstemmelse med de beføjelser, det har ifølge aftalen. 4. I de tilfælde, hvor der i aftalen henvises til en forpligtelse til eller mulighed for konsultation, eller hvor parterne efter fælles aftale beslutter at konsultere hinanden, kan en sådan konsultation finde sted i associeringsudvalget, medmindre andet er fastsat i aftalen. Konsultationen kan fortsætte i associeringsrådet, hvis parterne er enige herom. Artikel 15 Ændring af forretningsordenen Denne forretningsorden kan ændres i henhold til artikel 11. TILLÆG B Forretningsorden for associeringsudvalget og underudvalgene EU-Georgien AA-Vidtgående og bred frihandelsaftale Artikel 1 Almindelige bestemmelser 1. Associeringsudvalget, som er nedsat i medfør af artikel 407, stk. 1, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (i det følgende benævnt "aftalen), bistår associeringsrådet i udøvelsen af dets hverv og funktioner og udfører de opgaver, der er anført i aftalen, og som det pålægges af associeringsrådet. Associeringsrådet fastsætter i sin forretningsorden, hvilke opgaver associeringsudvalget skal tillægges, og hvordan det skal fungere, jf. artikel 408, stk. 1. 2. Associeringsudvalget forbereder associeringsrådets møder og forhandlinger, gennemfører om nødvendigt associeringsrådets afgørelser og sørger i almindelighed for, at der er kontinuitet i associeringsforbindelserne, og at associeringsaftalen fungerer korrekt. Det behandler spørgsmål af enhver art, som forelægges det af associeringsrådet, eller som opstår i forbindelse med den løbende gennemførelse af associeringsaftalen. Det forelægger forslag eller udkast til afgørelser eller henstillinger, der skal vedtages i associeringsrådet. 3. I henhold til aftalens artikel 407, stk. 2, består associeringsudvalget af repræsentanter for Den Europæiske Union og repræsentanter for Georgien, i princippet på højtstående embedsmandsplan, som har beføjelser inden for de særlige områder, der skal behandles på et givent møde. 4. I henhold til aftalens artikel 408, stk. 4, skal associeringsudvalget i dettes handelssammensætning, når det udfører de opgaver, det tillægges i henhold til afsnit IV i aftalen, bestå af højtstående embedsmænd fra Europa-Kommissionen og Georgien med ansvar for handel og handelsrelaterede anliggender. En repræsentant for Europa-Kommissionen eller Georgien med ansvar for handel og handelsrelaterede anliggender fungerer som formand, jf. artikel 2. En repræsentant for EU-Udenrigstjenesten deltager ligeledes i møderne. 5. Associeringsudvalget har som anført i aftalens artikel 408, stk. 3, beføjelse til at træffe afgørelser i de tilfælde, der er fastsat i aftalen, og på de områder, hvor associeringsrådet har uddelegeret beføjelserne til det. Disse afgørelser er bindende for parterne, der træffer passende foranstaltninger for at gennemføre dem. Associeringsudvalget træffer sine afgørelser efter fælles aftale mellem parterne, efter at disse har gennemført deres respektive interne procedurer for vedtagelsen. 6. Parterne i denne forretningsorden er defineret i aftalens artikel 428. Artikel 2 Formandskab Parterne varetager på skift formandskabet for associeringsudvalget i en periode på 12 måneder. Første periode begynder på datoen for afholdelse af associeringsudvalgets første møde og slutter den 31. december samme år. Artikel 3 Møder 1. Medmindre andet er aftalt mellem parterne, mødes associeringsudvalget regelmæssigt og mindst én gang om året. Der kan efter anmodning fra en af parterne afholdes særlige møder i associeringsudvalget, hvis parterne er enige herom. 2. Formanden indkalder til møderne i associeringsudvalget, der afholdes på en dato og et sted, som parterne er enige om. Mødeindkaldelsen udsendes af associeringsudvalgets sekretariat senest 28 kalenderdage inden mødet, medmindre parterne bestemmer andet. 3. Associeringsudvalget i dettes handelssammensætning mødes mindst én gang om året, og når omstændighederne kræver det. Ved hjælp af de midler, der er fastlagt af parterne, indkalder formanden for associeringsudvalget i dettes handelssammen­sætning til møderne, der afholdes på en dato og et sted, som parterne er enige om. Mødeindkaldelsen udsendes af sekretariatet for associeringsudvalget i dettes handelssammensætning senest 15 kalenderdage inden mødet, medmindre parterne bestemmer andet. 4. Der vil så vidt muligt blive indkaldt til de ordinære møder i associeringsudvalget i god tid før det ordinære møde i associeringsrådet. 5. Hvis parterne er enige, kan møderne i associeringsudvalget undtagelsesvist afholdes ved hjælp af teknologiske hjælpemidler som f.eks. videokonference. Artikel 4 Delegationer Inden hvert møde underrettes parterne gennem sekretariatet om den planlagte sammensætning af parternes delegationer. Artikel 5 Sekretariat 1. En embedsmand fra henholdsvis Unionen og Georgien fungerer sammen som sekretærer for associeringsudvalget, og medmindre andet fastsættes i denne forretningsorden, udfører de sekretariatsopgaverne i fællesskab, idet de udviser gensidig tillid og samarbejdsvilje. 2. En embedsmand fra henholdsvis Europa-Kommissionen og Georgien med ansvar for handel og handelsrelaterede anliggender fungerer sammen som sekretærer for associeringsudvalget i dettes handelssammensætning. Artikel 6 Korrespondance 1. Korrespondance stilet til associeringsudvalget sendes til sekretæren for en af parterne, som derpå underretter den anden sekretær. 2. Sekretariatet sørger for, at al korrespondance stilet til associeringsudvalget videresendes til udvalgets formand og om nødvendigt rundsendes som dokumenter, jf. artikel 7. 3. Korrespondance fra associeringsrådets formand sendes af sekretariatet til adressaterne på vegne af associeringsudvalgets formand. Sådan korrespondance rundsendes om nødvendigt, jf. artikel 7. Artikel 7 Dokumenter 1. Dokumenter rundsendes gennem sekretærerne. 2. Hver part sender sine dokumenter til sin sekretær. Sekretæren videresender dokumenterne til den anden parts sekretær. 3. Sekretæren for Unionen rundsender dokumenterne til de ansvarlige repræsentanter for Unionen og sætter systematisk sekretæren for Georgien i kopi ved sådan korrespondance. 4. Sekretæren for Georgien rundsender dokumenterne til de ansvarlige repræsentanter for Georgien og sætter systematisk sekretæren for Unionen i kopi ved sådan korrespondance. Artikel 8 Fortrolighed Møderne i associeringsudvalget er ikke offentlige, medmindre parterne træffer anden afgørelse. Når en part indgiver oplysninger til associeringsudvalget, der er angivet som fortrolige, behandler den anden part disse oplysninger fortroligt. Artikel 9 Dagsorden for møderne 1. Associeringsudvalgets sekretariat udarbejder på grundlag af forslag fra parterne en foreløbig dagsorden for hvert møde samt et udkast til praktiske konklusioner, jf. artikel 10. Den foreløbige dagsorden skal indeholde de punkter, som associeringsudvalgets sekretariat senest 21 kalenderdage før mødet af en part er blevet anmodet om at optage på dagsordenen, sammen med de relevante dokumenter. 2. Den foreløbige dagsorden rundsendes sammen med de relevante dokumenter, jf. artikel 7, senest 15 kalenderdage inden mødet. 3. Dagsordenen vedtages af associeringsudvalget ved hvert mødes begyndelse. Punkter, som ikke figurerer på den foreløbige dagsorden, kan optages på dagsordenen, hvis parterne er enige herom. 4. Associeringsudvalgets formand kan på ad hoc-basis og efter aftale med parterne invitere repræsentanter for andre af parternes organer eller uafhængige eksperter på et bestemt område til at deltage i møderne for at give oplysninger om bestemte emner. Parterne sikrer, at sådanne observatører eller eksperter overholder alle krav om fortrolighed. 5. Formanden for associeringsudvalget kan efter aftale med parterne afkorte de i stk. 1 og 2 nævnte tidsfrister for at tage hensyn til særlige omstændigheder. Artikel 10 Protokol og praktiske konklusioner 1. De to sekretærer udarbejder sammen et udkast til protokol for hvert møde. 2. Protokollen indeholder i almindelighed for hvert punkt på dagsordenen: a) en liste over mødedeltagerne, en liste over de embedsmænd, der ledsagede dem, og en liste over eventuelle observatører eller eksperter, der deltog i mødet b) dokumenter, der er forelagt associeringsudvalget c) erklæringer, som et medlem af associeringsudvalget har anmodet om at få optaget i protokollen, og d) praktiske konklusioner fra mødet, jf. stk. 4. 3. Udkastet til protokol forelægges associeringsudvalget til godkendelse. Det skal godkendes inden for 28 kalenderdage efter hvert møde i associeringsudvalget. Den godkendte protokol undertegnes af formanden og de to sekretærer. Der sendes en bekræftet genpart til hver af de i artikel 7 anførte adressater. 4. Sekretæren for den part i associeringsudvalget, der varetager formandskabet, udarbejder et udkast til praktiske konklusioner og rundsender det til parterne sammen med dagsordenen normalt senest 15 kalenderdage inden mødet. I takt med at mødet skrider frem, ajourføres udkastet, således at associeringsudvalget ved mødets afslutning kan vedtage de praktiske konklusioner, der afspejler parternes opfølgende foranstaltninger, medmindre parterne har aftalt andet. Når de praktiske konklusioner er godkendt, vedlægges de protokollen, og deres gennemførelse tages op til revision på et senere møde i associeringsudvalget. Associeringsudvalget vedtager til det formål en model, som gør det muligt at følge de enkelte opfølgende foranstaltninger i forhold til en bestemt frist. Artikel 11 Afgørelser og henstillinger 1. I de særlige tilfælde, hvor aftalen giver beføjelse til at træffe afgørelser, eller hvor associeringsrådet har uddelegeret sådanne beføjelser, træffer associeringsudvalget afgørelse og fremsætter henstillinger efter fælles aftale mellem parterne. Hver afgørelse eller henstilling undertegnes af en repræsentant for hver af parterne. Repræsentanterne undertegner disse dokumenter i løbet af det møde, hvor den pågældende afgørelse eller henstilling vedtages, jf. dog stk. 2. 2. Associeringsudvalget kan træffe afgørelser eller fremsætte henstillinger ved skriftlig procedure, hvis parterne er enige herom. En skriftlig procedure består af udveksling af noter mellem de to sekretærer, der handler i samråd med parterne. Til dette formål rundsendes forslagets ordlyd, jf. artikel 7, inden for en frist på mindst 21 kalenderdage, og eventuelle forbehold eller ændringer skal tilkendegives inden for denne frist. Associeringsudvalgets formand kan efter aftale med parterne afkorte de i dette stykke angivne frister for at tage hensyn til særlige omstændigheder. Når ordlyden er vedtaget, undertegnes afgørelsen eller henstillingen uafhængigt og successivt af en repræsentant for hver part. 3. Associeringsudvalgets akter betegnes henholdsvis "afgørelse" eller "henstilling". I hver afgørelse skal der være angivet en ikrafttrædelsesdato. 4. Ægtheden af associeringsudvalgets afgørelser og henstillinger bekræftes af de to sekretærer. 5. Afgørelser og henstillinger rundsendes til begge parter. 6. Hver part kan træffe beslutning om at offentliggøre associeringsudvalgets afgørelser og henstillinger i deres respektive officielle tidende. Artikel 12 Rapporter Associeringsudvalget rapporterer til associeringsrådet om sit og underudvalgenes, arbejdsgruppernes og andre organers virksomhed på hvert ordinært møde i associeringsrådet. Artikel 13 Sprog 1. Associeringsudvalgets officielle sprog er engelsk og georgisk. 2. Medmindre der træffes afgørelse om andet, baserer associeringsudvalget sine forhandlinger på dokumenter, der er udarbejdet på begge disse sprog. Artikel 14 Udgifter 1. Parterne afholder hver især de udgifter, der påløber i forbindelse med deltagelse i associeringsudvalgets møder, såvel udgifter til personale, rejser og underhold som udgifter til postforsendelser og telekommunikation. 2. Udgifter i forbindelse med tilrettelæggelse af møder og reproduktion af dokumenter afholdes af den part, der er vært for mødet. 3. Udgifter til tolkning på møder og oversættelse af dokumenter til eller fra engelsk og georgisk, jf. artikel 13, stk. 1, afholdes af den part, der er vært for mødet. Tolkning og oversættelse til eller fra andre sprog afholdes direkte af den anmodende part. Artikel 15 Ændring af forretningsordenen Forretningsordenen kan ændres ved afgørelse truffet af associeringsrådet i henhold til aftalens artikel 408, stk. 1. Artikel 16 Underudvalg og særlige arbejdsgrupper 1. I henhold til aftalens artikel 409, stk. 2, kan associeringsudvalget beslutte at nedsætte andre end de i aftalen fastsatte underudvalg eller særlige udvalg eller organer, der er nødvendige for aftalens gennemførelse, til at bistå det i udførelsen af dets opgaver. Associeringsudvalget kan beslutte at nedlægge sådanne underudvalg, særlige udvalg eller organer. Medmindre andet besluttes, arbejder disse underudvalg under associeringsudvalget og aflægger rapport til dette efter hvert af deres møder. 2. Medmindre andet er fastsat i aftalen eller aftalt i associeringsrådet, finder denne forretningsorden tilsvarende anvendelse for underudvalg, særlige udvalg eller organer, jf. stk. 1. 3. Møderne i de underudvalg, der er nedsat ifølge aftalen, kan afholdes efter behov personligt enten i Bruxelles eller i partnerlandet eller ved hjælp af f.eks. videokonferencer. Underudvalgene bør udgøre en platform for overvågning af de fremskridt, der gøres med tilnærmelse inden for bestemte områder, for drøftelse af bestemte spørgsmål eller udfordringer, der følger af processen, og for udformning af henstillinger og praktiske konklusioner. 4. Associeringsudvalgets sekretariat sættes i kopi ved al relevant korrespondance, dokumentation og kommunikation, der vedrører et underudvalg, et særligt udvalg eller et organ, jf. stk. 1. 5. Medmindre andet er fastsat i aftalen eller aftalt mellem associeringsrådets partnere, har underudvalgene, de særlige udvalg og organerne kun beføjelse til at fremsætte henstillinger til associeringsudvalget. Artikel 17 Forretningsordenen finder tilsvarende anvendelse på associeringsudvalget i dettes handelssammensætning, medmindre andet fastsættes. BILAG II AFGØRELSE NR. 2/2014 TRUFFET AF ASSOCIERINGSRÅDET EU-GEORGIEN af ... 2014 om nedsættelsen af to underudvalg ASSOCIERINGSRÅDET EU-GEORGIEN HAR — under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (i det følgende benævnt "aftalen"), særlig artikel 409, og ud fra følgende betragtninger: (1) I henhold til aftalens artikel 431 anvendes visse dele af aftalen midlertidigt fra den 1. september 2014. (2) I henhold til artikel 409, stk. 2, kan associeringsrådet beslutte at nedsætte underudvalg eller organer på specifikke områder, som kan bistå det i udførelsen af dets opgaver, hvis det er nødvendigt for aftalens gennemførelse. (3) For at muliggøre drøftelser på ekspertplan om de centrale områder, som aftalen finder midlertidig anvendelse på, bør der nedsættes to underudvalg. Efter nærmere aftale mellem parterne kan såvel listen over underudvalg som anvendelsesområdet for de enkelte underudvalg ændres — VEDTAGET DENNE AFGØRELSE: Eneste artikel De underudvalg, der er anført i tillæg A, nedsættes herved. Underudvalgenes forretningsorden er reguleret ved artikel 16 i forretningsordenen for associeringsudvalget og underudvalgene i associeringsaftalen mellem Den Europæiske Union og Georgien, som vedtaget ved afgørelse nr. 1/2014 truffet af Associeringsrådet EU-Georgien. Udfærdiget i ...., den På vegne af associeringsrådet Formand Tillæg A til BILAG II Associeringsrådet EU-Georgien Nedsatte underudvalg: 1. Undervalget vedrørende retlige anliggender, frihed og sikkerhed 2. Underudvalget vedrørende økonomisk og andet sektorbestemt samarbejde BILAG III AFGØRELSE NR. 3/2014 TRUFFET AF ASSOCIERINGSRÅDET EU-GEORGIEN af ... 2014 om uddelegering af visse af associeringsrådets beføjelser til associeringsudvalget i dettes handelssammensætning ASSOCIERINGSRÅDET EU-GEORGIEN HAR — under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (i det følgende benævnt "aftalen"), særlig artikel 406, stk. 3, og artikel 408, stk. 2, og ud fra følgende betragtninger: (1) Dele af aftalen anvendes midlertidigt fra den 1. september 2014, jf. aftalens artikel 431. (2) Associeringsrådet er ansvarligt for at føre tilsyn med og overvåge anvendelsen og gennemførelsen af aftalen. (3) Associeringsrådet kan uddelegere alle sine beføjelser til associeringsudvalget, herunder beføjelsen til at træffe bindende afgørelser, jf. aftalens artikel 408, stk. 2. (4) Associeringsudvalget i dettes handelssammensætning behandler alle spørgsmål vedrørende afsnit IV (Handel og handelsrelaterede anliggender), jf. aftalens artikel 408, stk. 4. (5) For at sikre en gnidningsløs og hurtig gennemførelse af den del af aftalen, der vedrører et vidtgående og bredt frihandelsområde (DCFTA), bør associeringsudvalget i dets handelssammensætning af associeringsrådet have beføjelse til at ajourføre eller ændre de bilag til aftalen, der vedrører kapitel 1, 3, 5, 6 og 8 i afsnit IV (Handel og handelsrelaterede anliggender) i aftalen, i det omfang der ikke er specifikke bestemmelser i disse kapitler vedrørende ajourføring eller ændring af de pågældende bilag til aftalen — VEDTAGET DENNE AFGØRELSE: Eneste artikel Associeringsrådet uddelegerer til associeringsudvalget i dettes handelssammensætning, jf. aftalens artikel 408, stk. 4, beføjelsen til at ajourføre eller ændre de bilag til aftalen, der vedrører kapitel 1, 3, 5, 6 (bilag XV-C) og 8 i afsnit V (Handel og handelsanliggender) i aftalen, i det omfang der ikke i disse kapitler er specifikke bestemmelser vedrørende ajourføring eller ændring af bilagene til aftalen. For Den Europæiske Union For Georgien